ai4bharat/Pralekha huggingface dataset:
যোগাযোগওতথ্যপ্রযুক্তিমন্ত্রক
বিএসএনএল-এর বকেয়া বিলের জন্য বিশেষ ছাড়
কলকাতা, ৬ নভেম্বর, ২০১৮
গ্রাহকদের বিশেষ ছাড় দিতে ভারত সঞ্চার নিগম লিমিটেড, বিএসএনএল ‘ধনলক্ষ্মী’ নামে একটি নতুন প্রকল্প চালু করেছে। এর মাধ্যমে চলতি দশেরা ও দীপাবলির মরশুমে ল্যান্ডলাইন বা ব্রডব্যান্ড, বাণিজ্যিক ও মোবাইল পরিষেবার বকেয়া বিলের ওপর ১ থেকে ৩ শতাংশ পর্যন্ত বিশেষ ছাড় দেওয়া হচ্ছে। ক্যালকাটা টেলিফোন্স, বিএসএনএল-এর গ্রাহক পরিষেবা কেন্দ্র ও বিল কালেকশন কেন্দ্রগুলি আগামী ২৩শে নভেম্বর পর্যন্ত প্রতিদিন বকেয়া বিল জমা নেওয়ার জন্য রবিবার ও ছুটির দিনগুলিতেও খোলা থাকবে। আজ  একটি প্রেস বিজ্ঞপ্তিতে বিএসএনএল এই তথ্য জানিয়েছে।
CG/SC/DM/…
(Visitor Counter : 81
প্রধানমন্ত্রীরদপ্তর
রবিবারের জনতা কারফিউকে সমর্থন করার জন্য বিভিন্ন স্তরের জনগণকে প্রধানমন্ত্রীর ধন্যবাদ
নতুনদিল্লি, ২০ মার্চ, ২০২০
কোভিড-১৯ করোনা ভাইরাসের সংক্রমণ প্রতিহত করতে রবিবার, ২২ মার্চ সমাজের বিভিন্ন স্তরের মানুষ একসঙ্গে যেভাবে জনতা কারফিউকে সমর্থন জানিয়েছেন, প্রধানমন্ত্রী শ্রী নরেন্দ্র মোদী তার প্রশংসা করেছেন।
বিভিন্ন স্তরের প্রভাবশালী ও সফল ব্যক্তিত্ব এবং নানা সংগঠন, জনতা কারফিউ-এর সমর্থনে এগিয়ে এসেছেন, এবং একে সফল করার জন্য দেশবাসীকে আহ্বান জানিয়েছেন।
CG/CB
(Visitor Counter : 97
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৮৫ কোটি ২১ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৬৬ লক্ষেরও বেশি অব্যবহৃত টিকার ডোজ রয়েছে
নতুনদিল্লি, ০২ এপ্রিল, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী সংস্থার মাধ্যমে সরাসরি সংগৃহীত ১৮৫ কোটি ২১ লক্ষ ৪৪ হাজার ৪৯৫ টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৬৬ লক্ষ ২ হাজার ৫২৬টি টিকার ডোজ হাতে রয়েছে।
CG/CB/
(Visitor Counter : 72
ইনফোর্মেসন অমসুং ব্রোদকাস্তিং মন্ত্রালয়
নাগালেন্দদা অতোপ্পা লমগী শিন্মীশিংগী খুদোংচাদবশিংগী মতাংদা থাগৎপা অরানবা সোসিয়েল মেদিয়া পোস্ত
নাগালেন্দগী ফেক্ত চেক্ত রিপোর্ত
মোরুং এক্সপ্রেস ত্বীৎর হেন্দল  না ঙসি “#নাগালেন্দ য়ুমদগী লাপ্না, অতোপ্পা লমগী শিন্মীশিং নুমিৎ খুদিংগী অৱাবা মাইয়োক্নরি।” ত্বীৎ অসিনা ৱারী অদুগী লিঙ্ক অদুসু চপ মান্নবা হেদলাইনগা লোয়ননা পীরি।
পাউ অদুগী মপুং ওইবা ৱারীদা য়াওরিবা রাজ্য অসিদা লৈরিবা অতোপ্পা লমগী শিন্মীশিংনা সরকারদগী ফংলিবা মতেংশিংগী মতাংদনি। অদুম ওইনমক, ত্বীৎ অদুগী কেপ্সন অমসুং ৱারীগী হেদলাইন অদুনা তাইয়োন্নবা ওইনা উৎলে।
রাজ্য অসিগী জিল্লা ১১মক্তা অতোপ্পা লমগী শিন্মীশিংগী লৈফম অমসুং মখোয়গী চানবা অমসুং তঙাইফদবা পোৎলম খুদিংমক মতিক চানা পীরি। ৱারী অদুমক্তদসু অতোপ্পা লমগী শিন্মীশিং অমসুং বি.পি.এল. পায়বা ইমুংশিংনা হায়রিবা খুদোংচাবশিং অসিগী মতাংদা খঙলে অমসুং মসিদগী কান্নবা ফংলে হায়না ইরি। জিল্লা-জিল্লাগী ওইবা রাজ্যগী কোবিদ হেল্প দেশবোর্দনা তোঙান-তোঙানবা কাংলুপকী কান্নবা ফংগদবশিংদা পীরিবা মতেংশিংগী অকুপ্পা মরোলশিং থাগৎলি। চেঙ অমসুং অতোপ্পা পি.দি.এস.কী পোৎলমশিং অমসুং তঙাইফদবা পোৎলমশিং য়েনবগী থবক জিল্লা খুদিংমক্তা অমসুং রাজ্য অসিগী মনুং হঞ্জিনবা মফমশিংদা নীংথিনা চত্থরি।
হৌজিক ওইরিবা খুদোং চাদবা মতম অসিদা, সমাজ অসিগী কাংলুপ খুদিংমক্না মখোয়-মখোয়গী ঙমজবা থাক্তা কোবিদ-১৯ লাইচৎ অসিবু লান্থেংননবা হোৎনরিবা মতম অসিদা, অসিগুম্বা লান্না লমজিংবা য়াবা হেদলাইন অমসুং সোসিয়েল মেদিয়া কেপ্সনশিং অসি শন্দোকপীদনবা অমসুং হৌজিক পায়খৎলিবা স্কিমশিংগী মতাংদা প্রজা মীয়ামদা য়ৌহনবীনবা অমসুং খুদোংচাবশিং অসিবু করম্না মখোয়দা ফংহনগদগে হায়বগী মতাংদা পাউ পীবীনবা হায়জরি।
(Visitor Counter : 72
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তর দেশের দ্রুত পরিবর্তনশীল ভবিষ্যতের প্রয়োজনে কাজ করে চলেছে : বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা
নয়াদিল্লী, ৯ নভেম্বর, ২০২০
বিজ্ঞান ও প্রযুক্তি দপ্তরের ৫০ বছর পূর্তি উদযাপন উপলক্ষ্যে আয়োজিত ওয়েবিনারে বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা জানিয়েছেন বিজ্ঞান, প্রযুক্তি এবং উদ্ভাবনকে কাজে লাগিয়ে নতুন নতুন চাকরি ও সম্পদ সৃষ্টি, স্টার্ট আপ গঠন ও উদ্ভাবনী ক্ষেত্রগুলির ওপর জোর দেওয়া হয়েছে। তিনি বলেন, বিজ্ঞান ও প্রযুক্তি দপ্তর দেশের ভবিষ্যতের প্রয়োজনে কাজ করে চলেছে।
তিনি বলেন বিজ্ঞান ও প্রযুক্তি ক্ষেত্রের সর্বস্তরে এই দপ্তর দক্ষতা এবং সক্ষমতা বৃদ্ধিতে কাজ করে চলেছে। বিগত ৫ বছরে এই ক্ষেত্রে আর্থিক বরাদ্দ দ্বিগুন করা হয়েছে বলেও তিনি জানান। শ্রী শর্মা বলেন, উজ্জ্বল ভবিষ্যতের জন্য ও দেশের প্রয়োজনে বিজ্ঞান, প্রযুক্তি এবং উদ্ভাবনী ক্ষেত্রকে আরও বেশি গবেষণামুখী করে তোলা হচ্ছে। বিজ্ঞান ও প্রযুক্তি দপ্তরের সুবর্ণ জয়ন্তী উপলক্ষ্যে আয়োজিত ‘মহামারীর অন্য দিক’ শীর্ষক একাধিক আলোচনা সভার আয়োজন করেছে জাতীয় বিজ্ঞান ও প্রযুক্তি যোগাযোগ পর্ষদ এবং বিজ্ঞান প্রসার বিভাগ। এরই অঙ্গ হিসেবে আয়োজিত এক ওয়েবিনারে একথা জানান অধ্যাপক শর্মা।
অনুষ্ঠানের ভাষণে ভারত সরকারের মুখ্য আর্থিক উপদেষ্টা ডঃ কৃষ্ণমূর্তি সুহ্মমণিয়াম বলেন দেশ গঠন ও আর্থিক অগ্রগতিতে বিজ্ঞান ও প্রযুক্তি গুরুত্বপূর্ণ ভূমিকা পালন করে। দ্রুত পরিবর্তনশীল বিশ্বে এগিয়ে যাওয়ার পথে বিজ্ঞান ও প্রযুক্তির উল্লেখযোগ্য ভূমিকা রয়েছে বলে তিনি জানান।
দেশ গঠনে বিজ্ঞান ও প্রযুক্তি দপ্তরের ভূমিকার প্রশংসা করে তিনি বলেন, আর্থিক বৃদ্ধির ক্ষেত্রে উদ্ভাবন একটি গুরুত্বপূর্ণ উপাদান। এক্ষেত্রে বিজ্ঞান ও প্রযুক্তি দপ্তর বিগত ৫০ বছর ধরে দায়িত্বপূর্ণ ভূমিকা পালন করেছে। এখন আমরা আগামী ৫০ বছরের দিকে তাকিয়ে রয়েছি যেখানে বিজ্ঞান, প্রযুক্তি ও উদ্ভাবনী ক্ষেত্রের এক বিস্তৃত সুযোগ রয়েছে। এই সুযোগকে কাজে লাগিয়ে দেশের সমস্যার সমাধান ঘটিয়ে আর্থিক বিকাশ ও সমৃদ্ধির পথে চলা প্রয়োজন বলে তিনি মন্তব্য করেন।
অনুষ্ঠানে উপস্থিত সকলেই কোভিড-১৯ নিয়ম যেমন মাস্ক পরা, স্যানিটাইজার ব্যবহার করা, ঘন ঘন হাত ধোয়া, ভিড় এড়িয়ে চলা, সামাজিক দূরত্ব বজায় রাখা ইত্যাদি মেনে চলার ওপর গুরুত্ব আরোপ করেন। ইউরোপ এবং অন্যান্য দেশে এই মহামারীর দ্বিতীয় এবং তৃতীয় ঢেউ যেভাবে আছড়ে পরছে, তা এদেশে এড়াতে গেলে কোভিড-১৯এর এই নিয়মগুলি কঠোরভাবে মেনে চলা উচিত বলেও তাঁরা অভিমত ব্যক্ত করেন।
কেন্দ্রীয়মন্ত্রিসভা
শান্তিপূর্ণ উদ্দেশ্যে মহাকাশে বিভিন্ন পরীক্ষানিরীক্ষার জন্য ইসরো ও বলিভিয় মহাকাশ সংস্থার মধ্যে সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ৩১ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে শান্তিপূর্ণ উদ্দেশ্যে মহাকাশে বিভিন্ন পরীক্ষানিরীক্ষার জন্য ভারতের মহাকাশ গবেষণা কেন্দ্র  এবং বলিভয়ার মহাকাশ সংস্থার মধ্যে সমঝোতাপত্র স্বাক্ষরের প্রস্তাব অনুমোদিত হয়েছে।
রাষ্ট্রপতি শ্রী রামনাথ কোবিন্দের মার্চ মাসে বলিভিয়া সফরের সময় ইসরো এবং বলিভিয়ার মহাকাশ সংস্থার মধ্যে সান্তা ক্রুজ দে লা সিয়েরায় এই চুক্তি স্বাক্ষরিত হয়েছিল।
এই চুক্তি স্বাক্ষরের ফলে মহাকাশ বিজ্ঞান, প্রযুক্তি ও পৃথিবীতে দূরসংবেদী ব্যবস্থার প্রয়োগ, উপগ্রহের মাধ্যমে যোগাযোগ ব্যবস্থা, মহাজাগতিক বিস্ফোরণ, মহাকাশ যানের ব্যবহার সহ মহাকাশ সংক্রান্ত গবেষণার নানা প্রয়োগের ক্ষেত্রে দুটি দেশ একযোগে কাজ করবে। উভয় দেশের মহাকাশ গবেষণা সংস্থার থেকে বাছাই করা সদস্যদের নিয়ে একটি যৌথ কর্মীগোষ্ঠী গঠন করা হবে যা মহাকাশ গবেষণা সংক্রান্ত বিভিন্ন কাজ নির্দিষ্ট সময়ে শেষ করার পরিকল্পনা করবে যার মাধ্যমে দেশের প্রতিটি অঞ্চল উপকৃত হবে।
CG/CB/DM
(Visitor Counter : 83
আয়ুষ
আয়ুষ ৬৪র কার্যকারিতা সম্বন্ধে রাষ্ট্রীয় আর্য়ুবেদ বিদ্যাপীঠ একটি ওয়েবিনারের আয়োজন করেছে
নয়াদিল্লী, ৫ মে, ২০২১
আয়ুষ মন্ত্রকের অধীনস্থ স্বায়ত্ব শাসিত সংস্থা রাষ্ট্রীয় আর্য়ুবেদ বিদ্যাপীঠ ‘কোভিড-১৯এর মোকাবিলায় আয়ুষ ৬৪- কিছু গুরুত্বপূর্ণ তথ্য’ শীর্ষক একটি ওয়েবিনারের আয়োজন করেছে।
আয়ুষ মন্ত্রক সম্প্রতি আয়ুষ ৬৪র কোভিড-১৯ সংক্রমণের কিছু কিছু ক্ষেত্রে কার্যকারিতা সম্পর্কে তথ্য প্রকাশ করেছে। উপসর্গহীন মৃদু এবং মাঝারি উপসর্গের ক্ষেত্রে আয়ুষ ৬৪ রোগ নিরাময়ে সাহায্য করছে। দেশজুড়ে কোভিডের ফলে উদ্ভুত পরিস্থিতে বাড়িতে থেকে রোগের চিকিৎসা করা গুরুত্বপূর্ণ হয়ে উঠেছে।
আয়ুষ ৬৪ বেশকিছু ভেষজ উপদান দিয়ে তৈরি করা হয়। বৈজ্ঞানিক পরীক্ষা-নিরীক্ষার পর কোভিড-১৯ সংক্রমণে হালকা বা মাঝারি উপসর্গ এবং উপসর্গহীন রোগীদের ক্ষেত্রে এটি যথেষ্ট কার্যকর। সংক্রমিতর উপর আয়ুষ ৬৪ প্রয়োগে হাসপাতালেও কম সময় থাকতে হয়।
রাষ্ট্রীয় আর্য়ুবেদ বিদ্যাপীঠ এই প্রেক্ষিতে ওয়েবিনারটির আয়োজন করেছে। কোভিড-১৯ ব্যবস্থাপনার জন্য মানুষের মধ্যে সঠিক বার্তা ছড়িয়ে দেওয়াই এর উদ্দেশ্য।
বিশেষজ্ঞরা আয়ুষ ৬৪র উপকারিতা সম্পর্কে এই অনুষ্ঠানে জানাবেন। নতুন দিল্লীর সেন্ট্রাল আর্য়ুবেদ রিসার্চ ইন্সটিটিউটের নির্দেশক ডঃ ভারতী এখানে বিশেষজ্ঞ হিসেবে বক্তব্য রাখবেন। অনুষ্ঠানটি আয়ুষ মন্ত্রকের ইউটিউব এবং ফেসবুক পেজ https://www.facebook.com/moayush/ দেখা যাবে।
SC/CB /NS
(Visitor Counter : 82
উত্তর-পূর্বাঞ্চলেরউন্নয়নসংক্রান্তমন্ত্রক
প্রতিদিনই পণ্যবাহী বিমানে নিত্য প্রয়োজনীয় সামগ্রী এবং চিকিৎসা সরঞ্জাম উত্তর-পূর্বাঞ্চলে পৌঁছে দেওয়া হচ্ছে : ডঃ জিতেন্দ্র সিং
নতুন দিল্লি, ৫ এপ্রিল, ২০২০
উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত, প্রধানমন্ত্রীর দফতর, গণ অভিযোগ, পেনশন, আণবিক শক্তি, মহাকাশ দফতরের প্রতিমন্ত্রী ডঃ জিতেন্দ্র সিং জানিয়েছেন প্রতিদিনই পণ্যবাহী বিমানে নিত্য প্রয়োজনীয় সামগ্রী এবং চিকিৎসা সরঞ্জাম উত্তর-পূর্বাঞ্চলে পৌঁছে দেওয়া হচ্ছে। সেখানে কোন দ্রব্যের অভাব নেই এবং আগামী দিনে তার কোন সম্ভাবনাও নেই বলে জানিয়েছেন তিনি।
ডক্টর জিতেন্দ্র সিং আজ এক বিবৃতিতে জানিয়েছেন দেশজুড়ে লকডাউন ঘোষণার পর প্রধানমন্ত্রীর পৌরহিত্যে এক বৈঠকে সিদ্ধান্ত নেওয়া হয় যে, জম্মু কাশ্মীর, লাদাখ কেন্দ্রশাসিত অঞ্চল এবং কেন্দ্রশাসিত অঞ্চল গুলি সহ উত্তর-পূর্বাঞ্চল ও প্রত্যন্ত অঞ্চলে পণ্যবাহী বিমানের মাধ্যমে নিত্য প্রয়োজনীয় সামগ্রী পৌঁছে দেওয়া হবে। সেই মতোই এয়ার ইন্ডিয়ার পণ্যবাহী বিশেষ বিমান এবং ভারতীয় বায়ুসেনার বিমানের সাহায্যে এই কাজ চালানো হচ্ছে বলে তিনি জানিয়েছেন।
নিত্য প্রয়োজনীয় পণ্য সামগ্রী সরবরাহের কথা বলতে গিয়ে কেন্দ্রীয় মন্ত্রী জানান গত ৩০ মার্চ মধ্যরাতে গুয়াহাটি বিমান বন্দরে এয়ার ইন্ডিয়ার পণ্যবাহী বিমান এবং পরের দিন সকালে অর্থাৎ ৩১ শে মার্চ ডিমাপুর বিমানবন্দরে ভারতীয় বায়ুসেনার বিশেষ বিমানে পণ্য সামগ্রী পৌঁছে দেওয়া হয়।মণিপুর ও নাগাল্যান্ডেও একই ভাবে নিত্য প্রয়োজনীয় পণ্য সামগ্রী সরবরাহ করা হয়েছে বলেও তিনি জানান।
মাস্কের চাহিদার কথা মাথায় রেখে ইতিমধ্যেই ৩০,০০০ এন-৯৫ মাস্ক গুয়াহাটি পৌঁছে দেয়া হয়েছে।স্বয়ংভর গোষ্ঠীগুলি যে ভাবে মাস্ক এবং স্যানিটাইজার তৈরির জন্য এগিয়ে এসেছে তার ভূয়সী প্রশংসা করেছেন তিনি।
ডক্টর জিতেন্দ্র সিং জানিয়েছেন আগামী দিনে যেরকম নিত্য প্রয়োজনীয় পণ্য সামগ্রীর প্রয়োজন হবে, সেই চাহিদামত অল্প সময়ের নির্দেশেয় পণ্যবাহী বিমানে প্রয়োজনীয় সামগ্রী পৌঁছে দেওয়ার জন্য সবরকম প্রস্তুতি রাখা হয়েছে। এ ক্ষেত্রে এয়ার ইন্ডিয়া এবং ভারতীয় বায়ুসেনা পরস্পরের সঙ্গে সমন্বয় বজায় রেখে কাজ করে চলেছে বলেও শ্রী সিং জানিয়েছেন।
কেন্দ্রীয় মন্ত্রী আরো জানিয়েছেন, ভারতের উত্তর-পূর্বাঞ্চলে ৫,৫০০ কিলোমিটার দীর্ঘ আন্তর্জাতিক সীমান্ত পুরোপুরি বন্ধ করে দেওয়া হয়েছে। এর ফলে করোনাভাইরাস সংক্রমণ ছড়িয়ে পড়া কিছুটা রোধ পাবে বলেও আশা প্রকাশ করেছেন তিনি।
(CG/SS
প্রধানমন্ত্রীরদপ্তর
সিরিয়ার ভূমিকম্পে জীবনহানির ঘটনায় প্রধানমন্ত্রীর শোক প্রকাশ
নয়াদিল্লি, ৬ ফেব্রুয়ারি, ২০২৩
সিরিয়ার ভূমিকম্পে জীবনহানির ঘটনায় গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী। শ্রী মোদী বলেছেন সিরিয়ার জনসাধারণের দুঃখ আমরা ভাগ করে নিচ্ছি এবং এই কঠিন সময়ে তাঁদের সমর্থন ও সহায়তা প্রদানে আমরা দায়বদ্ধ।
এক ট্যুইটে প্রধানমন্ত্রী বলেছেন :
“সিরিয়ায় বিধ্বংসী ভূমিকম্পের খবরে গভীরভাবে শোকাহত। ক্ষতিগ্রস্ত পরিবারবর্গের প্রতি আমার আন্তরিক সমবেদনা জানাই। সিরিয়ার জনসাধারণের দুঃখ আমরা ভাগ করে নিচ্ছি এবং এই কঠিন সময়ে তাঁদের যাবতীয় সমর্থন এবং সহায়তায় আমরা দায়বদ্ধ।”
PG/AB/DM
(
সামাজিকন্যায়ওক্ষমতায়নমন্ত্রক
আন্দামান ও নিকোবর দ্বীপপুঞ্জের বিশেষভাবে দুর্বল উপজাতি গোষ্ঠীগুলি তাদের নিজস্ব প্রতিভায়, নিজের মতো করে বেড়ে উঠুক- আন্দামান ও নিকোবর দ্বীপপুঞ্জের উপরাজ্যপাল
নয়াদিল্লি, ২৭ জুন, ২০১৮
তপশিলী উপজাতিদের জাতীয় কমিশনের উদ্যোগে আজ আন্দামান ও নিকোবর দ্বীপপুঞ্জের বিশেষভাবে দুর্বল উপজাতি গোষ্ঠীগুলির সংরক্ষণ বিষয়ে একটি দু-দিনের সেমিনারের আয়োজন করা হয়। আন্দামান ও নিকোবর দ্বীপপুঞ্জের উপরাজ্যপাল অ্যাডমিরাল  ডি কে জোশী এই সেমিনারের উদ্বোধন করেন। তপশিলী উপজাতিদের জাতীয় কমিশনের চেয়ারম্যান শ্রী নন্দ কিশোর সাই প্রারম্ভিক অধিবেশনে পৌরহিত্য করেন।
আন্দামান ও নিকোবর দ্বীপপুঞ্জের বিশেষভাবে দুর্বল উপজাতি গোষ্ঠীগুলির সংরক্ষণে লক্ষে বিভিন্ন কৌশল ও দৃষ্টিভঙ্গি বিষয়ে এই সেমিনারে প্রায় ৪৪টি মন্ত্রক/দপ্তর তাদের বক্তব্য পেশ করে। ভারতের নৃতাত্ত্বিক সর্বেক্ষণের সহযোগিতায় আয়োজিত এই সেমিনারে, বিভিন্ন রাজ্যের ১৮টি উপজাতি গবেষণা সংস্হার অধিকর্তারা অংশগ্রহণ করেন। তাঁরা বিলুপ্তপ্রায় বিভিন্ন উপজাতি গোষ্ঠী সংক্রান্ত বিষয়ে আলাপ-আলোচনা করবেন। অমরকন্টকের ইন্দিরা গান্ধী জাতীয় উপজাতি বিশ্ববিদ্যালয় সহ ৬টি বিশ্ববিদ্যালয়ের উপাচার্যরা আদিম জনগোষ্ঠীগুলির সমস্যা বিষয়ে গবেষণামূলক কাজকর্ম তুলে ধরবেন। এছাড়াও বিভিন্ন অসরকারি সংগঠন ও বিশেষজ্ঞ ও নাগরিক সংগঠনের প্রতিনিধিরাও এবিষয়ে তাদের মতামত জানাবেন।
সেমিনারের উদ্বোধন করে উপরাজ্যপাল অ্যাডমিরাল  ডি কে জোশী বলেন, আন্দামান ও নিকোবর দ্বীপপুঞ্জের বিশেষভাবে দুর্বল উপজাতি গোষ্ঠীগুলি তাদের নিজস্ব প্রতিভায়, নিজের মতো করে বেড়ে উঠুক। তিনি বলেন, এই দ্বীপপুঞ্জে গ্রেট আন্দামানিজ, ওঙ্গে, জারোয়া, সেন্টিনেলিজ, নিকোবরিজ এবং সম্পেন-এর মতো আদিম উপজাতীয় জনগোষ্ঠী বাস করে। এদের মধ্যে বেশ কয়েকটি উপজাতীয় গোষ্ঠী বিলুপ্তির মুখে দাঁড়িয়ে আছে। তারা যে সমস্ত সমস্যার মুখোমুখি হয় তা বোঝার প্রয়োজন এবং কিভাবে এইসব গোষ্ঠীগুলিকে সংরক্ষণ করা যায় তাও ভেবে দেখা দরকার।
সেমিনারের উদ্বোধনী অধিবেশনে তপশীলি উপজাতির জাতীয় কমিশনের চেয়ারম্যান শ্রী নন্দ কিশোর সাই, সচিব শ্রী রাঘোব চন্দ্র প্রমুখ বক্তব্য রাখেন।
SSS/PB/NS/…
(Visitor Counter : 570
রেলমন্ত্রক
দক্ষিণ পূর্ব রেলের পক্ষ থেকে শ্রমদান এবং স্বচ্ছতা অভিযানের মধ্যে দিয়ে গান্ধী জয়ন্তী উদযাপন করা হল
কলকাতা, ০৩ অক্টোবর, ২০১৯
দক্ষিণ পূর্ব রেলের সদর দপ্তর গার্ডেনরিচে শ্রমদান এবং স্বচ্ছতা অভিযানের মধ্যে দিয়ে গান্ধীজির সার্ধশত জন্মবার্ষিকী উদযাপন করা হল। শ্রমদানের সূচনা করেন দক্ষিণ পূর্ব রেলের জেনারেল ম্যানেজার শ্রী সঞ্জয় কুমার মহান্তি। উপস্হিত ছিলেন দক্ষিণ পূর্ব রেলের অন্যান্য আধিকারিক, দক্ষিণ পূর্ব রেল স্কট অ্যান্ড গাইডসের সদস্য, আরপিএফ এবং দক্ষিণ পূর্ব রেলের নারী কল্যাণ সমিতির সদস্যারা। অনুষ্ঠানে উপস্হিত সদস্যদের স্বচ্ছতার শপথবাক্য পাঠ করান দক্ষিণ পূর্ব রেলের জেনারেল ম্যানেজার। এছাড়াও এদিন দক্ষিণ পূর্ব রেলের পক্ষ থেকে বৃক্ষরোপণ, স্বচ্ছতা অভিযান ও ৫০ মাইক্রনের নীচে প্লাস্টিক ব্যাগ ব্যবহার না করা নিয়ে প্রচারাভিযান চালানো হয়। দক্ষিণ পূর্ব রেলের জেনারেল ম্যানেজার এবং অন্যান্য দপ্তরের আধিকারিকরা স্বয়ং শ্রমদানে অংশগ্রহণ করেন। ‘একবার ব্যবহারযোগ্য প্লাস্টিক নিষিদ্ধ’ এবং ‘কোনও প্লাস্টিক ব্যবহার নয়’- এই প্রচারকে সামনে রেখে জনসচেতনতা গড়ে তুলতে রেল কলোনী চত্ত্বরে পদযাত্রার আয়োজন করা হয়। এই উপলক্ষে একটি নীতি নির্দেশিকা সম্বলিত বইও প্রকাশ করা হয়।
গান্ধী জয়ন্তি উপলক্ষে গার্ডেনরিচের পাশাপাশি দক্ষিণ পূর্ব রেলের অন্যান্য চারটি ডিভিশনে নানা অনুষ্ঠানের আয়োজন করা হয়।
CG/SS/NS
(Visitor Counter : 12
প্রধানমন্ত্রীরদপ্তর
শিবগিরি মঠের প্রাক্তন প্রধান স্বামী প্রকাশানন্দজী'র প্রয়াণে প্রধানমন্ত্রী'র শোকজ্ঞাপন
নতুন দিল্লি, ৭জুলাই, ২০২১
প্রধানমন্ত্রী শ্রী নরেন্দ্র মোদী শিবগিরি মঠের প্রাক্তন প্রধান স্বামী প্রকাশানন্দ জী'র প্রয়াণে গভীর শোক ব্যক্ত করেছেন।
একটি ট্যুইট বার্তায় প্রধানমন্ত্রী বলেছেন, "স্বামী প্রকাশানন্দ জী জ্ঞান ও আধ্যাত্মিকতার এক পথ প্রদর্শক ছিলেন। তাঁর নিঃস্বার্থ সেবার কাজ দরিদ্র থেকে দরিদ্রতমকে শক্তিশালী করে তুলেছিল। তিনি শ্রী নারায়ণ গুরুর মহৎ চিন্তা ভাবনা গুলি জনপ্রিয় করে তোলার ক্ষেত্রে নেতৃত্ব দিয়েছিলেন। তাঁর প্রয়াণে আমি ব্যথিত। ওম শান্তি। "
CG/SS
(Visitor Counter : 124
অর্থমন্ত্রক
‘মেক ইন ইন্ডিয়া’ কর্মসূচিতে রপ্তানি বাজারে ভারতের অংশ ২০২৫ নাগাদ ৩.৫ শতাংশ এবং ২০৩০ নাগাদ প্রায় ৬ শতাংশ বাড়বে
নয়াদিল্লি, ৩১ জানুয়ারি, ২০২০
কেন্দ্রীয় অর্থমন্ত্রী শ্রীমতী নির্মলা সীতারমন আজ সংসদে ২০১৯-২০-র অর্থনৈতিক সমীক্ষা পেশ করেন। সমীক্ষায় বলা হয়েছে, রপ্তানি বৃদ্ধি পেলে দেশে কর্মসংস্থানের প্রয়োজনীয় পথ আরও সুগম হবে। উদাহরণস্বরূপ সমীক্ষা বলা হয়েছে, ২০০১-০৬ পর্যন্ত শ্রম নিবিড় রপ্তানিকারক দেশ চিনে ৭ কোটি মানুষের কর্মসংস্থান হয়েছে। ভারতে ১৯৯৯-২০১১-র মধ্যে প্রচলিত থেকে অপ্রচলিত ক্ষেত্রে প্রায় ৮ লক্ষ কর্মসংস্থান ঘটেছে।
সমীক্ষায় পরামর্শ দেওয়া হয়েছে, ‘মেক ইন ইন্ডিয়া’ কর্মসূচিতে ভারতে উৎপাদিত পণ্যসামগ্রীর পরিমাণ বৃদ্ধি পেলে ২০২৫ নাগাদ রপ্তানি বাজারে ভারতের অংশীদারিত্ব প্রায় ৩.৫ শতাংশ এবং ২০৩০ নাগাদ প্রায় ৬ শতাংশে পৌঁছনোর সম্ভাবনা রয়েছে। এই লক্ষ্য পূরণ সম্ভব হলে, ২০২৫ নাগাদ ভারতে যোগ্য মজুরিভিত্তিক প্রায় ৪ কোটি এবং ২০৩০ নাগাদ প্রায় ৮ কোটি কর্মসংস্থান হবে। প্রাক-বাজেট সমীক্ষায় আরও বলা হয়েছে, ধার্য রপ্তানির পরিমাণ অর্থনীতিতে ক্রমবর্ধমান মূল্য সংযুক্তির সঙ্গে ২০২৫ নাগাদ ২৪৮ বিলিয়ন মার্কিন ডলারের সমতুল হয়ে উঠবে যা, ২০২৫-এর মধ্যে ভারতকে ৫ লক্ষ কোটি মার্কিন ডলারে পরিণত করতে সাহায্য করবে।
সমীক্ষা অনুযায়ী, অংশীদার দেশগুলির সঙ্গে ভারতের রপ্তানি দাঁড়াবে উৎপাদন শিল্পসামগ্রীর ক্ষেত্রে ১৩.৪ শতাংশ এবং মোট লেনদেনের ১০.৯ শতাংশ। একইসঙ্গে, আমদানি উৎপাদন শিল্পসামগ্রীর ক্ষেত্রে ১২.৭ শতাংশ এবং মোট লেনদেনের ক্ষেত্রে ৬.৭ শতাংশ কমবে বলে অনুমান করা হয়েছে।
CG/BD/DM
(Visitor Counter : 50
তথ্যওসম্প্রচারমন্ত্রক
সংগ্রহ করার থেকে দান করার সংস্কৃতি আমাদের সন্তুষ্টি এনে দেয় : শ্রী প্রকাশ জাভড়েকর
নয়াদিল্লী, ২৩ জানুয়ারি, ২০২১
সংগ্রহ করার থেকে দান করার সংস্কৃতি আমাদের সন্তুষ্টি এনে দেয় বলে জানালেন কেন্দ্রীয় মন্ত্রী শ্রী প্রকাশ জাভড়েকর। পুনে শহরে ডঃ সাইরাস পুনওয়ালা উচ্চ বিদ্যালয় এবং জুনিয়ার কলেজ ও ডঃ সাইরাস পুনওয়ালা দক্ষতা উন্নয়ন কেন্দ্রের নামকরণ অনুষ্ঠানে যোগ দিয়ে একথা বলেন তিনি। কেন্দ্রীয় মন্ত্রী বলেন, এই প্রতিষ্ঠানের ১৩৬ বছরের ইতিহাস রয়েছে।
পুনওয়ালা গোষ্ঠীর জনহিতকর কর্মকান্ডের উচ্ছসিত প্রশংসা করে শ্রী জাভড়েকর বলেন, শিল্পপতিরা একদিকে যেমন প্রচুর উপার্যন করতে পারেন, তেমনই তারা সমাজকে অনেক কিছু দান করতে পারেন।
করোনার টিকা উৎপাদন ক্ষেত্রে সিরাম ইন্সটিটিউটের ভুয়সী প্রশংসা করে কেন্দ্রীয় মন্ত্রী বলেন, ভারত দায়িত্বশীল নেতার মতো মালদ্বীপ, ভুটান, বাংলাদেশ, ব্রাজিল সহ ১২টি দেশে করোনার প্রতিষেধক পাঠিয়েছে এবং অনেক দেশে প্রতিষেধক পাঠানোর প্রস্তুতি নিচ্ছে।
প্রধানমন্ত্রী শ্রী নরেন্দ্র মোদীর ‘আত্মনির্ভর ভারত’ এর স্বপ্ন পূরণে প্রয়াস চালানো হচ্ছে বলে উল্লেখ করে শ্রী জাভড়েকর বলেন স্বনির্ভর ভারত গঠনের জন্য যেকোন পণ্য সামগ্রী ‘ভারতে তৈরি’ এবং ‘বিশ্বের জন্য তৈরি’র উদ্যোগ নেওয়া হয়েছে।
সমাজের নানান সমস্যা সমাধানে কেন্দ্রীয় শিক্ষামন্ত্রী যে হ্যাকাথন শুরুর উদ্যোগ নিয়েছেন সেকথাও উল্লেখ করেন কেন্দ্রীয় মন্ত্রী জাভড়েকর। বিগত দিনের মতোই গবেষণাকেন্দ্র এবং বিশ্ববিদ্যালয়গুলির কাজ একত্রিত করার প্রয়াস নেওয়া হয়েছে বলেও তিনি জানান।
বৈদ্যুতিন ও তথ্যপ্রযুক্তি মন্ত্রক
২০২১-২২ অর্থবর্ষে ভারতে প্রতিদিন ডিজিটাল মাধ্যমে গড়ে ৯০ লক্ষ প্রত্যক্ষ সুবিধা হস্তান্তর হয়েছে
নয়াদিল্লি, ১ সেপ্টেম্বর ২০২২
কেন্দ্রীয় ইলেক্ট্রনিক্স, তথ্যপ্রযুক্তি, দক্ষতা উন্নয়ন এবং উদ্যোগ দপ্তরের প্রতিমন্ত্রী শ্রী রাজীব চন্দ্রশেখর ডিজিটাল মাধ্যমে প্রত্যক্ষ সুবিধা হস্তান্তরের সাফল্যের কথা বলতে গিয়ে বলেন, নাগরিকদের প্রযুক্তি-নির্ভর জীবনযাত্রার মানোন্নয়ন এবং পরিচালনের ক্ষেত্রে ভারত অগ্রগণ্য দেশ হয়ে উঠেছে এবং ডিজিটাল পেমেন্টের ক্ষেত্রে বিশ্বকে পথ দেখাচ্ছে। প্রধানমন্ত্রী শ্রী নরেন্দ্র মোদীর স্বপ্ন পূরণে ভারত ডিজিটাল ক্ষেত্রে নেতৃত্ব দিচ্ছে এবং ডিজিটাল প্রযুক্তি ভারতকে পথ দেখাচ্ছে। এতে লক্ষ লক্ষ ভারতবাসী উপকৃত হচ্ছেন।
২০১৩ সাল থেকে ২৪ লক্ষ ৮০ হাজার কোটি টাকারও বেশি প্রত্যক্ষ সুবিধা হস্তান্তরের মাধ্যমে লেনদেন হয়েছে। শুধুমাত্র ২০২১-২২ অর্থবর্ষেই তা হয়েছে ৬ লক্ষ ৩০ কোটি টাকা যা গড়ে প্রতিদিন ৯০ লক্ষেরও বেশি। ‘প্রধানমন্ত্রী কিষাণ সম্মান নিধি যোজনা’র একাদশ কিস্তিতে ১০ কোটিরও বেশি সুবিধাভোগীর ব্যাঙ্ক অ্যাকাউন্ট ২০ হাজার কোটি টাকারও বেশি সরাসরি হস্তান্তরিত হয়েছে।
ডিজিটাল পেমেন্টের ক্ষেত্রে ২০২১-২২ অর্থবর্ষে ৮,৮৪০ কোটিরও বেশি ডিজিটাল পেমেন্ট হয়েছে। ২০২২-২৩ অর্থবর্ষের ২৪ জুলাই, ২০২২ পর্যন্ত ৩,৩০০ কোটি ডিজিটাল পেমেন্ট হয়েছে যা প্রতিদিন গড়ে ২৮ কোটি ৪০ লক্ষের মতো।
প্রত্যক্ষ সুবিধা হস্তান্তর, জন ধন-আধার-মোবাইল এবং এনপিসিআই প্রভৃতি ডিজিটাল সম্পদ সৃষ্টির ক্ষেত্রে ভারতের জয়গাথা তৈরি করেছে। এর ফলে, ‘উন্নয়নশীল’ দেশগুলিই নয়, ‘উন্নত’ দেশগুলিও ভারত থেকে এর শিক্ষা নিতে পারে।
PG/AB/DM
(Visitor Counter : 113
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৭১ কোটি ৬৭ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ৭৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১৭ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৭১ কোটি ৬৭ লক্ষ ৬৬ হাজার ২২০টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ৭৩ লক্ষ ১৭ হাজার ৪৫১টি টিকার ডোজ হাতে রয়েছে।
CG/SS/SB
(
আদিবাসীবিষয়কমন্ত্রক
রাজ্যগুলি সংশোধিত সহায়ক মূল্যে গৌণ বনজ সামগ্রী সংগ্রহ শুরু করায় আদিবাসী মানুষের আয়ের সম্ভবনা বাড়ছে
নয়াদিল্লি, ০৯ জুন, ২০২০
কোভিড-১৯ মহামারীর প্রেক্ষিতে দরিদ্র ও প্রান্তিক মানুষের আর্থিক সচ্ছলতার গতি আরও সুগম করতে রাজ্যগুলি ইতিবাচক পদক্ষেপ নিয়েছে। এই পদক্ষেপের অঙ্গ হিসাবে আদিবাসী মানুষের সংগৃহীত গৌন বনজ সামগ্রীগুলি সংশোধিত ন্যূনতম সহায়ক মূল্যে সংগ্রহ শুরু করেছে।
আদিবাসী মানুষের স্বার্থে রাষ্ট্রায়ত্ত সংস্থা ট্রাইফেড রাজ্যগুলিকে গৌণ বনজ সামগ্রীর সংশোধিত ন্যূনতম সহায়ক মূল্য কার্যকর করার অনুরোধ জানিয়েছে। সংস্থার পক্ষ থেকে আরও বলা হয়েছে, এর ফলে স্বল্পমেয়াদী ভিত্তিতে আদিবাসী মানুষের আয় বাড়বে এবং জীবন-জীবিকার মানোন্নয়ন ঘটবে।
ট্রাইফেডের এই পরামর্শের প্রেক্ষিতে রাজ্যগুলির কাছ থেকে ব্যাপক সাড়া পাওয়া গেছে। ইতিমধ্যেই ১৭টি রাজ্য ৫০ কোটি টাকার গৌন বনজ সামগ্রী সংগ্রহের উদ্যোগ গ্রহণ করেছে। এছাড়াও, ৭টি রাজ্যের বেসরকারি সংস্থাগুলিও ৪০০ কোটি টাকারও বেশি গৌণ বনজ সামগ্রী সংগ্রহ করেছে।
ন্যূনতম সহায়ক মূল্যে সময় মতো সংশোধনের ঘোষণা করে কেন্দ্রীয় আদিবাসী বিষয়ক মন্ত্রক আদিবাসী মানুষের সংগৃহীত বনজ সামগ্রীগুলির ন্যূনতম সহায়ক মূল্যে বাজারজাত করে ভালো পাওয়া সুনিশ্চিত করেছে।
এছাড়াও, ৬টি রাজ্য বন ধন বিকাশ কেন্দ্রগুলিকে গৌণ বনজ সামগ্রী সংগ্রহের জন্য ৪ কোটি ৩ লক্ষ টাকার তহবিল সংস্থান করেছে। উল্লেখ করা যেতে পারে, আদিবাসী বিষয়ক মন্ত্রক আদিবাসী মানুষের আয় বাড়ানোর জন্য গৌণ বনজ সামগ্রীগুলির ন্যূনতম সহায়ক মূল্যে সংশোধনের কথা ঘোষণার পাপাশি, গৌণ বনজ সামগ্রীর তালিকায় আরও ৫০টি সামগ্রীকে অন্তর্ভুক্ত করার কথা ঘোষণা করেন। মন্ত্রকের এই ঘোষণার ফলে, গৌণ বনজ সামগ্রীর তালিকায় আরও ২৩টি সামগ্রী অন্তর্ভুক্ত হওয়ার ফলে মোট সংখ্যা ৫০ থেকে বেড়ে হয় ৭৩। সেই সঙ্গে, সামগ্রীগুলির ন্যূনতম সহায়ক মূল্য ৩০ থেকে ৯০ শতাংশ পর্যন্ত বাড়ানো হয়। এমনকি, উত্তর-পূর্বের রাজ্যগুলি আদিবাসী মানুষের কয়েকটি কৃষি ও উদ্যানজাত ফসলকেও গৌণ বনজ সামগ্রীর তালিকায় অন্তর্ভুক্ত করা হয়েছে। মন্ত্রকের এই উদ্যোগের ফলে, আদিবাসী মানুষের আয়ের পথ যেমন সুগম হয়েছে, তেমনই রাজ্যগুলির সদিচ্ছার ফলে এ ধরনের সামগ্রী সংগ্রহের কাজে গতি সঞ্চারিত হয়েছে।
(CG/BD/SB
রাষ্ট্রপতিরসচিবালয়
পার্সি নববর্ষের প্রাক্কালে রাষ্ট্রপতির শুভেচ্ছা
নয়াদিল্লি, ১৬ আগস্ট, ২০১৮
রাষ্ট্রপতি শ্রী রাম নাথ কোবিন্দ পার্সি নববর্ষের প্রাক্কালে এক শুভেচ্ছা বার্তায় বলেছেন, “পার্সি নববর্ষ উপলক্ষে সকল নাগরিককে, বিশেষ করে পার্সি ভাই ও বোনদেরকে আমার শুভেচ্ছা ও শুভ কামনা জানাই।
নববর্ষের উৎসব সমস্ত মানুষের জীবনে শান্তি ও সমৃদ্ধি নিয়ে আসুক। সেই সঙ্গে, সকলের সমন্বয়, সম্প্রীতি ও মঙ্গল কামনায় আমাদের অঙ্গীকারকে আরও সুদৃঢ় করুক”।
CG/BD/SB…
(Visitor Counter : 97
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী আগামীকাল জাতীয় গ্রামীণ জীবন-জীবিকা মিশনের সুবিধাভোগীদের সঙ্গে সরাসরি মতবিনিময় করবেন
নয়াদিল্লি, ১১ জুলাই, ২০১৮
প্রধানমন্ত্রী শ্রী নরেন্দ্র মোদী আগামীকাল  ভিডিও কনফারেন্সের মাধ্যমে জাতীয় গ্রামীণ জীবন-জীবিকা মিশনের দীনদয়াল অন্তদ্বয় যোজনার অধীন স্বনির্ভর গোষ্ঠীর সদস্য এবং দীনদয়াল উপাধ্যায় গ্রামীণ কৌশল্য যোজনার সুবিধাভোগীদের সঙ্গে সরাসরি মতবিনিময় করবেন। স্বনির্ভর গোষ্ঠীর সদস্য এবং গ্রামীণ কৌশল্য যোজনার সুবিধাভোগীরা তাদের অভিজ্ঞতার কথা সরাসরি প্রধানমন্ত্রীকে শোনাবেন। এই উদ্যোগগুলি কিভাবে তাঁদের জীবন পাল্টে দিয়েছে, সে বিষয়েও প্রধানমন্ত্রী সরাসরি তাদের মুখ থেকে জানতে পারবেন। এই অনুষ্ঠানটি দূরদর্শনে সরাসরি সম্প্রচার করা হবে। এছাড়া এনআইসিও সরাসরি অনুষ্ঠানের ওয়েব কাস্টিং করবে।
মাদক বিরোধী অভিযানের সঙ্গে সামিল বিহারের স্বনির্ভর গোষ্ঠীর কিছু সুবিধাভোগী, ছত্তিশগড়ের ইঁট নির্মাণের সঙ্গে যুক্ত কিছু সুবিধাভোগী, স্যানিটারি ন্যাপকিন উৎপাদন ও বিপণনের সঙ্গে যুক্ত ঝাড়খন্ডের এক সুবিধাভোগী এবং মধ্যপ্রদেশ থেকে গ্রামীণ কৌশল্য যোজনার সুবিধাভোগীরা প্রধানমন্ত্রীর সঙ্গে সরাসরি কথা বলবেন। এছাড়াও তামিলনাড়ু থেকে কয়েকজন বিশেষভাবে সক্ষম ব্যক্তি, তেলেঙ্গানার স্বনির্ভর গোষ্ঠীর সঙ্গে যুক্ত একজন উপদেষ্টা, জম্মু ও কাশ্মীরের ডেয়ারী শিল্পের সঙ্গে যুক্ত স্বনির্ভর গোষ্ঠীর সদস্য এবং গুজরাটের নিম বীজ সংগ্রহকারী ও বিপণনের সঙ্গে যুক্ত স্বনির্ভর গোষ্ঠীর সদস্যরা প্রধানমন্ত্রীকে তাঁদের অভিজ্ঞতার কথা শোনাবেন।
দীনদয়াল উপাধ্যায়- জাতীয় গ্রামীণ জীবন-জীবিকা মিশন মহিলা ক্ষমতায়ণের ক্ষেত্রে বৃহৎ এক প্রাতিষ্ঠানিক মঞ্চ হয়ে উঠেছে। এই কর্মসূচিটি ২৯টি রাজ্য ও ৫টি কেন্দ্রশাসিত অঞ্চলের ৬০০টি জেলার ৪ হাজার ৮৮৪টি ব্লকে রূপায়নের উদ্যোগ নেওয়া হয়েছে। ২০১৮-র মে মাস পর্যন্ত ৪৫ লক্ষ স্বনির্ভর গোষ্ঠীর মাধ্যমে ৫ কোটিরও বেশি মহিলা বিভিন্ন কাজকর্মে সামিল হয়েছেন। এছাড়াও, ২ লক্ষ ৪৮ হাজারের বেশি গ্রামীণ সংগঠন এবং ২০ হাজারের বেশি ক্লাস্টার পর্যায়ের সংগঠনের কাজকর্মে অগ্রগতি ঘটেছে।
CG/BD/NS/…
(Visitor Counter : 79